b"\n_START_ARTICLE_\nVelika nagrada Tripolija 1933\n_START_SECTION_\nNastanek legende\n_START_PARAGRAPH_\nZgodba o tej dirki je bila velikokrat povedana. Pojavlja se v knjigah in revijah Sports Car Graphic, Ford Times, Car and Driver, Autosport, Automobile Quarterly, Road & Track, Motor Sport in Power and Glory, ki so jih napisali renomirani avtorji, kot so Charles Proche, William Court, Charles Fox, Eoin Young, Richard Garrett, Chris Nixon, Mark Hughes in Rob Walker. Za vse pa je vir zgodbe \xc5\xa1portni direktor Mercedes-Benza, Alfred Neubauer, ki jo je objavil leta 1958 v svoji knjigi M\xc3\xa4nner, Frauen und Motoren. Die Erinnerungen des Mercedes- Rennleiters Alfred Neubauer v posebnem poglavju. Neubauer, ki se dirke sploh ni udele\xc5\xbeil, je bil znan pripovedovalec zgodb, katerim je v\xc4\x8dasih kaj tudi dodal, da so bile bolj zanimive, na primer odgovoren je tudi za legendo o Srebrnih pu\xc5\xa1\xc4\x8dicah, ki naj bi po njegovo nastala na dirki Eifelrennen 1934, a ne temelji na resni\xc4\x8dnih dogodkih.\n_START_SECTION_\nPred dirko\n_START_PARAGRAPH_\nItalijanska kolonija Libija, oziroma Tripolitania, je iskala nov vih dohodkov, da bi pokrila zahtevane dajatve Rimu, pa tudi fa\xc5\xa1isti\xc4\x8dna oblast v italiji je iskala na\xc4\x8din, kako bi promovirala kolonijo za turizem, kjer bi se nekateri morda kasneje naselili tudi za stalno. Toda turistov je bilo sorazmeroma malo, imigrantov pa pe manj. Zaradi popularnosti moto\xc5\xa1porta med Italijani, so leta 1926 zgradili dirkali\xc5\xa1\xc4\x8de blizu glavnga mesta Tripoli med tem, ko dirka potekala \xc5\xbee od leta 1925, toda ni dosegla ravno \xc5\xbeeljenega, posebej finan\xc4\x8dnega, uspeha. Dirka leta 1929 je potekala le na direkten ukaz guvernerja Emilia de Bona, ki je tudi pripeljal nekaj sponzorjev. Zadnja dirka leta 1930, ki je potekala v Tripoliju, je bila ekonomska polomija, saj se je dirke udele\xc5\xbeilo le dvanajst dirka\xc4\x8dev, ki so dirkali na 26,2 km stezi, gledalcev je bilo malo, ob tem pa se je \xc5\xa1e popularni dirka\xc4\x8d Gastone Brilli-Peri, ki je zmagal na dirki leto pred tem, smrtno ponesre\xc4\x8dil, zato dirke zadnji dve leti sploh ni bilo._NEWLINE_Samozavestni Egidio Sforzini, predsednik lokalnega avtomobilisti\xc4\x8dnega kluba, Automobile Club di Tripoli (ACT), poskusi ponovno z organizacijo dirke, tokrat na bolj evropskem dirkali\xc5\xa1\xc4\x8du, zgledovali se je po znamenitih dirkali\xc5\xa1\xc4\x8dih tistega \xc4\x8dasa, kot so bili Montlh\xc3\xa9ry, AVUS in celo N\xc3\xbcrburgring. Toda prora\xc4\x8dun ni velik in je na voljo le zaradi cilja promocije kolonije, dirkali\xc5\xa1\xc4\x8de naj bi bilo le turisti\xc4\x8dna atrakcija. Med tem italijanski moto\xc5\xa1portni novinar razmi\xc5\xa1lja o novem dirkali\xc5\xa1\xc4\x8du Mellaha in zelo popularni konjski dirki Irish Sweepstakes, kjer so gledalci lahko sodelovali v loteriji, glavno nagrado je dobil lastnik \xc5\xa1tevilke, z \xc5\xberebom so jih podelili med prijavljene gledalce, ki jo je nosil zmagovalni konj. Giovanni Canestrini si je podoben sistem lahko predstavljal tudi za avtomobilisti\xc4\x8dne dirke in ga je pred dirko leta 1933 predstavil Egidiu Sforziniju, uredniku \xc5\xbee tedaj popularne italijanske \xc5\xa1portne revije La Gazzetta dello Sport. Z loterijo bi dobili dodaten denar za izgradnjo dirkali\xc5\xa1\xc4\x8da, ki ga zdaj v veliki meri financira ACT, ob tem pa bi to prineslo veliko medijsko pozornost Tripoliju, pa tudi privabilo bi veliko \xc5\xa1tevilo gledalcev. Sforzini je Canestrinijevo idejo sprejel, tudi ker je bil zaslu\xc5\xbeen \xc5\xbee za format dirke Mille Miglia, in si zamisli res moderno dirkali\xc5\xa1\xc4\x8de s \xc5\xa1tartnim semaforjem, foto-elektronskim merjenjem \xc4\x8dasa ter prostornimi zgradbami tako za dirka\xc4\x8de, kot tudi gledalce._NEWLINE_Canestrini tako s privoljenjem Sforzinija, idejo posreduje governerju Emilii de Boni, ki ga je poznal \xc5\xbee pred Prvo svetovno vojno. De Bono, ki je bil kmalu imenovan za kolonialnega ministra v vladi, je prav tako navdu\xc5\xa1en na idejo o loteriji in mu obljubi pomo\xc4\x8d, kar je klju\xc4\x8dno za uresni\xc4\x8ditev njegove ideje, ki jo de Bono posreduje tudi vi\xc5\xa1jim organom, nazadnje pa pride do Benita Mussolinija, ki se pozanima o konjski dirki Irish Sweepstakes in idejo osebno odobri. 13. avgusta 1932 na jahti Nave Reale Savoia, Kralj Vittorio Emanuele III podpi\xc5\xa1e kraljevi dekret 1147 s katerim odobri loterijo. Loterijski listki bodo prodajani po dvanajst lir, dobi\xc4\x8dek pa bo uporabljen za promocijo Libije in financiranje dirke. De Bono med tem zasede nov polo\xc5\xbeaj v vladi, toda tudi novi guverner Pietro Badoglio je naklonjem loteriji. Projekta Lotteri dei Milioni in Corsa dei Milioni lepo napredujeta. Prve loterijske listke prodajo oktobra 1932, v prodaji pa so do 16. aprila 1933. Ni znano koliko je z njihovo prodaji loterija zaslu\xc5\xbeila, vsekakor pa je bil ogromen znesek za tedanje razmere, saj je bil ve\xc4\x8dji od 15.000.000 lir, kar je pomenilo kar nekaj ve\xc4\x8d kot milijon prodanih loterijskih listkov. Canestrini je odredil, da gre 1.200.000 lir ACT, 550.000 lir za \xc5\xa1tartnine in nagrade ter 6.000.000 lir zmagovalcem loterije, od tega 3.000.000 za tiste, ki so imeli na loterijskem listku \xc5\xa1tevilko zmagovalca dirke, 2.000.000 in 1.000.000 pa za tiste, ki so imeli na loterijskem listku \xc5\xa1tevilko drugo oziroma tretje uvr\xc5\xa1\xc4\x8denega dirka\xc4\x8da. Tudi nagrade za dirka\xc4\x8de so bile za tiste \xc4\x8dase zelo velike, financirale so se iz \xc5\xbee omenjenih 550.000 lir. V tistem \xc4\x8dasu so bile nagrade za dirka\xc4\x8de na ve\xc4\x8dini dirk bolj simboli\xc4\x8dne, dobilo pa jih je le prvih nekaj dirka\xc4\x8dev, ve\xc4\x8d denarja pa so dobili kot \xc5\xa1tartnino. V tem primeru pa je bilo denarja dovolj tudi za vse, ki so dirko kon\xc4\x8dali pri vrhu, zato so se je udele\xc5\xbeila prakti\xc4\x8dno vsa mo\xc5\xa1tva, \xc5\xa1e posebej italijanska. Torej je bilo porabljeno 7.750.000 lir, kar je morda pribli\xc5\xbeno polovica zaslu\xc5\xbeenega denarja, za preostali denar pa ni znano, kje je kon\xc4\x8dal.\n_START_SECTION_\n\xc5\xbdrebanje\n_START_PARAGRAPH_\nPotrdila za vse prodane loterijske listke so z vse dr\xc5\xbeave poslali v Tripoli nekaj dni po prenehanju njihove prodaje. \xc5\xbdreb je potekal v soboto 29. aprila, osem dni pred dirko. Nadziral ga je guverner Pietro Badoglio. Za vsakega od tridesetih dirka\xc4\x8dev na dirki, Giuseppe Bianchi se je \xc5\xa1ele po \xc5\xberebanju umaknil z dirke, so iz\xc5\xberebali dolo\xc4\x8den loterijski listek, katerih lastniki so bili o tem obve\xc5\xa1\xc4\x8deni s telegrami. Do dirke je bilo \xc5\xa1e osem dni, kar je bilo dovolj \xc4\x8dasa za potencialne dobitnike, da lahko na\xc4\x8drtujejo porabo denarja, za organizatorja pa, da morda zmanj\xc5\xa1ajo mo\xc5\xbenost izpla\xc4\x8dina nagrad. \xc5\xbdrebanje, ki je potekalo dan pred dirko za Veliko nagrado Alessandrie, je bil razlog za slab\xc5\xa1o udele\xc5\xbebo dirke, pa tudi da Achille Varzi ni smel nastopiti, \xc4\x8depral je dirkal na prostem treningu.\n_START_SECTION_\nSestanek\n_START_PARAGRAPH_\nTu se za\xc4\x8dnejo stvari, tudi zaradi velikanskih denarnih vlo\xc5\xbekov, zapletati. Aldo Santini v svoji biografiji Nuvolarija iz zapisov s svojega intervjuja z Varzijem rekonstruira dogodke okoli dirke. Varzi, ki z laganjem ne bi ni\xc4\x8desar pridobil, veljla za kredibilen vir o dirki. Ob tem pa je \xc5\xa1e Johnny Lurani poro\xc4\x8dal o Canestrinijevih dodatnih pojasnilih. Na dan \xc5\xberebanja je Tazio Nuvolari kontaktiral Canestrinija, ki sta oba bila prisotna v Alessandrii. Canestrini je kasneje pojasnil, da je bil predmet pogovora na\xc4\x8drt poti na dirko za Veliko nagrado Tripolija in loterija. \xc4\x8ceprav Santini navede, da so biti tam prisotni tudi lastniki loterijskih listkov za Nuvolarija, Varzija in Borzacchinija, pa to ni bilo to\xc4\x8dno. Njegova nava je bila, da so kon\xc4\x8dno poro\xc4\x8dilo dirk sestavili kasneje v pisarni med tem, ko je ga je ve\xc4\x8dina ostalih \xc5\xa1portnih novinarjev na sami dirki. Canestrini \xc5\xa1e pravi, da ne pozna pravega pomena Nuvolarijeva kazanja s prstom nanj na \xc5\xa1tartni vrsti v Alessandrii, ko je povedal, da naj se spomni sestanka v Rimu. Kasneje \xc5\xa1e pove, da mu je Varzi pojasnil, da so v bistvu govorili le o loterji._NEWLINE_Trije dirka\xc4\x8di, Nuvolari, Varzi in Borzacchini, trije lastniki njihovih loterijskih listkov in Canestrini so se dejansko sestali, ampak v Rimu v tednu pred \xc5\xberebanjem v hotelu Massimo D'Azeglio ob postaji Termini. Lastnik hotela, Ettore Bettoja, ki je bil tudi dirka\xc4\x8d, je bil gostitelj sestanka. Canestrini pove, da je bil dam povabljen kot nevtralna oseba, ki bi lahko uredila morebitne konflikte. Po nekaterih poro\xc4\x8dilih naj bi bil Bettoja celo notar, ki je overovil pogodbo, toda v resnici je bil gostitelj, ki je le priskrbel prostor za sestanek. Tudi Johnny Lurani zapi\xc5\xa1e, da je bil Canestrini nekak\xc5\xa1en mediator v poganjanjih med lastniki loterijskih listkov. Ni znano kako so se trije lastniki iz\xc5\xberebanih loterijskih listkov spoznali, mo\xc5\xbeno pa je, da je Nuvolari o tem govoril s Canestrinijem v Alessandrii, toda sam tega ni priznal. Valerio Moretti zapi\xc5\xa1e, da je bil lastnik loterijskega lista s \xc5\xa1tevilo Nuvolarija Alberto Donati iz komune Cellino Attanasio. Lastnik listka s \xc5\xa1tevilko Varzija naj bi bil Enrico Rivio iz Pise, kar je znano le na podlagi Neubauerjeve knjige, ali Arduino Sampoli iz Siene, kot poro\xc4\x8da Moretti. Lastnik loterijskega lista z Borzacchinijevo \xc5\xa1tevilko pa je bil Alessandro Rosina in Piacenze. Med temi tremi lastniki loterijskih listkov je Canestrini izpogajal sklenitev dogovora. Varzi navede, da je bil namen sestanka tudi, kako bi si med seboj (kasneje so postali znani kot The Six - \xc5\xa0esterica) razdelili denar, da ne bi kr\xc5\xa1ili \xc5\xa1portnih pravil. Sestanik ni bil tajen, saj je 15. maja revija Moteri, Aero, Cicli e Sport poro\xc4\x8dala o tem sestanku, pa tudi da je nekdo ponudil Pietru Ghersiju 1.000.000 lir, \xc4\x8de bo zmagal, Henry Birkin pa naj bi dobil ponudbo med 70.000 in 100.000 lir. Moretti poro\xc4\x8da, da je \xc5\xa0esterica ustanovila nenak\xc5\xa1no dru\xc5\xa1tvo, ki naj bi vsem izpla\xc4\x8dalo \xc5\xa1estino nagrade, \xc4\x8de bi eden on njihovih treh dirka\xc4\x8dev zmagal. Za to idejo je najbolj zaslu\xc5\xbeen Donati. Dirka\xc4\x8di bi tako dobili polovico nagrade, ki bi si jo enakovredno razdelili, prav tako tudi lastniki loterijskih listnkov. Dirka\xc4\x8di pa bi lahko obdr\xc5\xbeali svojo \xc5\xa1tartnino in nagrade. Po sklenitvi dogovora, je Canestrini spisal pogodbo, ki so jo vsi podpisali, nato pa overovili pri notarju. Direktor lokalne banke Banca Nazionale del Lavoro je spravil dokument do primernega trenutka, nato pa je bil spravljen v ban\xc4\x8dni sef._NEWLINE_Najpomembnej\xc5\xa1a podrobnost dokumenta je bila, da ni dolo\xc4\x8dal razpleta dirke, kar potrdita tako Canestrini, kot tudi Lurani. Dolo\xc4\x8deno je bilo le, da ne glede na to, \xc4\x8de zmaga Nuvolari, Varzi ali Borzacchini, vsak \xc4\x8dlan \xc5\xa0esterice dobi 500.000 lir, \xc4\x8de pa bi dosegli dvojno zmago pa bi bil znesek na osebo 833.000 lir. \xc5\xbde pred sestankov so \xc5\xa1portni \xc4\x8dasniki poro\xc4\x8dali o namenu in verjetnem izkupi\xc4\x8dku sestanka, le La Gazzetta dello Sport ne. To je bilo pomenljivo, saj je bil motor\xc5\xa1portni urednik Giovanni Canestrini. La Gazzetta tudi o samem sestanku in celotni aferi nasploh prakti\xc4\x8dno ni poro\xc4\x8dala. Moretti poto\xc4\x8da, da je eden od \xc5\xa0esterice, morda pa kar vsi, podaril Canestriniji avtomobil Fiat Balilla. Kljub vsemu, pa je bil dogovor popolnoma legalen, \xc4\x8deprav moralno vpra\xc5\xa1ljiv. Enzo Ferrari, \xc5\xa1ef mo\xc5\xa1tva Scuderia Ferrari, ki ni sodeloval na sestanku, je - glede na poro\xc4\x8dilo Morettija - Nuvolariju naro\xc4\x8dil, naj medijem jasno pove, da Scuderia Ferrari ni sodelovala v tem dogovoru. Ni pa jasno, ali je bil Enzo Ferrari jezen zaradi visokih morebitnih nagrad \xc5\xa0esterice, ali morda zaradi vpra\xc5\xa1ljive moralnosti takega dogovora._NEWLINE_\xc5\xa0esterica je pri\xc5\xa1la na dirko, ve\xc4\x8d drugih dirka\xc4\x8dev pa je takoj nedvoumno izrazilo nezadovoljstvo na tak\xc5\xa1nim dogovorom. Posebej Giuseppe Campari in Luigi Fagioli, oba iz tovarni\xc5\xa1kega mo\xc5\xa1tva Officine Alfieri Maserati, sta \xc5\xa1e posebej napadla Varzija in Nuvolarija ter jima povedala, da sta zdaj \xc5\xa1e bolj odlo\xc4\x8dena zmagati na dirki, s \xc4\x8demer bi uni\xc4\x8dila zarotni\xc5\xa1ko koalicijo. Zanimivo pa Lurani kasneje poro\xc4\x8da, da sta bila Campari in Carlo Gazzabini zavrnjena s strani obeh lastnikov njunih \xc5\xa1tevilk za podoben dogovor. Campari in Henry Birkin sta tako sklenila dogovor, da bosta poskusila uni\xc4\x8diti napore zarotnikov. Gazzabini je bil \xc5\xa1e posebej oster ter celo grozil Varziju in Nuvolariju. Canestrini poro\xc4\x8da, da mu je Varzi odgovoril:\xc2\xa0\xc2\xbbPo\xc4\x8dni kar ho\xc4\x8de\xc5\xa1, jaz bom le vozil svojo dirko.\xc2\xab\xc2\xa0\xc5\xa0e posebej Nuvolari je bi zelo presene\xc4\x8den nad sovra\xc5\xbenostjo nad Varzijem, Borzacchinijem in njim samim. V poskusu, da bi umiril duhove, je Nuvolari ostalim dirka\xc4\x8dev obljubil polovico svojega dele\xc5\xbea, Canestrini pa \xc5\xa1e poro\xc4\x8da, da je nato na Varzijevo vpra\xc5\xa1anje, kako lahko da tak\xc5\xa1no obljubo, odgovoril, da ker se ne da z vsemi naenkrat dogovoriti za sistem delitve pol-pol, dogovor enostavno ne more veljati. Lurani ne omenja meta kovanca, ki bi naj dolo\xc4\x8dil zmagovalca, toda to zgodbo zapi\xc5\xa1e Canestrini. Varzi je dobro vedel, da so Campari in ostali ra\xc4\x8dunali na njegovo rivalstvo z Nuvolarijev, zaradi katerega bi morda kaj lahko oba odstopila. Canestrini poro\xc4\x8da, da ga je na dan dirke poiskal Varzi in izrazil dvome, da bi Nuvolari lahko pozabil na veliko denarno nagrado, in v \xc5\xbeari borbe \xc5\xa0esterici zapravil denar. Varzi in Canestrini sta to povedala tudi Nuvolariju. Slednji naj bi predlagal, da naj zmagovalca med njim in Varzijem dolo\xc4\x8di met kovanca, saj naj bi bila nagrada pomembnej\xc5\xa1a od zmage same. Varzi se naj bi strinjal, Canestrini vrgel kovanec, ki naj bi dolo\xc4\x8dil Varzija za zmagovalca med tem, ko Borzacchini sploh ni vedel za to.\n_START_SECTION_\nDirka\n_START_PARAGRAPH_\n\xc5\xa0tartna vrsta je bila dolo\xc4\x8dena na podlagi \xc5\xbereba, dirkektor dirke je bil Renzo Castagneto, udarni \xc5\xa1tarter pa general Pietro Badoglio. \xc5\xbdreb za \xc5\xa1tartni polo\xc5\xbeaj je dirka\xc4\x8dem hkrati dolo\xc4\x8dil tudi \xc5\xa1tevile, toda Borzacchini in Cazzaniga na \xc5\xa1tartni vrsti nista bila na svojem predvidenem mestu. Kljub temu je \xc5\xa1tarter Badoglio pritisnil na gumb za spro\xc5\xbeitev sistema lu\xc4\x8di na \xc5\xa1tartnem semaforju, in dirka se je pri\xc4\x8dela._NEWLINE_Carlo Cazzaniga je iz sredine \xc5\xa1tartne vrste odlo\xc4\x8dno \xc5\xa1tartal z dirkalnikom Alfa Romeo Monza in prevzel vodstvo. Toda po kon\xc4\x8danem prvem krogu je vodil Henry Birkin, sledili pa do mu Tazio Nuvolari, Giuseppe Campari, Goffredo Zehender, Luigi Premoli in ostali. Po drugem krogu je vodil Campari, ki je uspel prehiteti tako Nuvolarija, kot tudi Birkina, in si je ustaril nekaj prednosti med tem, ko je moral Luigi Fagioli na postanek v bokse za menjavo sve\xc4\x8dk. Achille Varzi, katerega motor dirkalnika Bugatti T51 je tekel le na sedem cilindrov, ker so mehaniki v zadnjem trenutku pred \xc5\xa1tartom nalili preve\xc4\x8d olja, je dirkal previdno, saj je vedel, da bo tudi osmi cilinder pri\xc4\x8del delovati \xc5\xa1\xc4\x8dasoma, ko se bo zmanj\xc5\xa1al nivo olja. V \xc5\xa1tirinajstem krogu, malo pred polovico dirke, je dotedaj vodilni Campari zapeljal na postanek v bokse, ker je imel te\xc5\xbeave z vibrirajo\xc4\x8dim rezervoarjem za gorivo. Po nekaj poskusih mehanikov, so ga pritrdili z vrvjo, ki so jo na\xc5\xa1li v boksih, in Campari se je lahko vrnil na stezo, a te\xc5\xbeava se je ponovila in kmalu se je moral vrniti v bokse, v dvajsetem krogu pa je dokon\xc4\x8dno odstopil, kljub veliki odlo\xc4\x8dnosti, da prekri\xc5\xbea na\xc4\x8drte Varziju in Nuvolariju. V istem krogu kot nesre\xc4\x8dni Campari, je postanek v boksih za gorivo opravil tudi Birkin, ki si je pri tem rahlo opekel roko na izpu\xc5\xa1ni cevi, kar pa v tistih \xc4\x8dasih ni bilo neobi\xc4\x8dajno._NEWLINE_S tem je vodstvo prevzel Nuvolari, ki so mu sledili Varzi, Zehender in Birkin. V triindvajsetem krogu je dotedaj vodilni italijanski dirka\xc4\x8dev opravil hiter postanek v boksih, ki je trajal le dvajset sekund, skupno z uvozom in izvozom iz boksov pa je izgubil okrog minute. Izkazalo se je, da je Varzijev Bugatti opremljen z dodatnim rezervoarjem za gorivo, zato je na\xc4\x8drtoval dirko brez postanka. Nuvolari je po vrnitvi na stezo krog za krogom lovil vodilnega Varzija, ki je imel tudi nekaj te\xc5\xbeav s preklopom na rezervni rezervoar za gorivo. Canestrini se je postavil v ovinek Tagiura Curve, da bi pazil na Nuvolarija in Varzija, pa tudi signaliziral naj se dr\xc5\xbeita dogovora, \xc4\x8de bi bilo to potrebno. Kmalu je Nuvolari uspel ujeti in prehiteti Varzija. Canestrini kasneje poro\xc4\x8da, da sta oba italijanska dirka\xc4\x8da ob prehitevanju kri\xc4\x8dala na en drugega in si gestikulirala, a noben od njiju ni upo\xc4\x8dasnil. V zadnji krog sta vstopila skupaj in ga ve\xc4\x8dino tudi odpeljala tako, v zadnjem ovinku pred \xc5\xa1tartno-ciljno ravnino pa je malenkostno prednost pridobil Varzi, katerega dirkalnik Bugatti T51 je bil pri zaviranju in pope\xc5\xa1evanju rahlo bolj\xc5\xa1i Nuvolarijeve Alfe Romeo Monza. Kljub velikemu naporu Nuvolatija, da bi \xc5\xa1e prehitel svojega najve\xc4\x8djega rivala z vo\xc5\xbenjo v zavetrju po \xc5\xa1tartno-ciljni ravnini, je Varzi zadr\xc5\xbeal 0,2 sekunde prednosti in zmagal, Birkin je tretji z minuto in pol zaostanka, ostali dirka\xc4\x8di pa zaostajajo za krog ali ve\xc4\x8d.\n_START_SECTION_\nPo dirki\n_START_PARAGRAPH_\nV svoji knjigi Moretti zapi\xc5\xa1e, da je Nuvolari tik pred ciljem popustil in Varzija spustil, toda glede na samo dogajanje v drugem delu dirke, kot zapi\xc5\xa1e tudi Canestrini, sta Varzi in Nuvolari v \xc5\xbearu borbe dirkala brez zunanjih vplivov in pozabila na predhodni dogovor, da naj ne bi dirkala s polno hitrostjo, \xc4\x8de to ne bi bilo potrebno. Dirka\xc4\x8da, ki sta se v zadnjih letih na dirkah ve\xc4\x8dkrat zapletla v napete dvoboje na stezi, sta bila izven steze spo\xc5\xa1tljiva do en drugega, toda na stezi sta en proti drugemu vselej dirkala \xc5\xa1e posebej zavzeto. Iz finan\xc4\x8dnega razloga tudi ni bilo pomembno, kateri od njiju zmaga, saj bi denar izgubila le z odstopom obeh. Varzi je zmagal, toda brez pomo\xc4\x8di Nuvolarija._NEWLINE_Birkin je zaradi opeklin na tej dirki 22. junija 1933 umrl zaradi njhovega vnetja. Toda to morda ni bil klju\xc4\x8dni vzrok, kajti Birkin se je med Prvo svetovno vojno boril na Bli\xc5\xbenjem vzhodu, kjer je zbolel za malarijo. Zadnje raziskave ka\xc5\xbeejo, da je Birkin do\xc5\xbeivel ponoven napad malarije, ki je bil zaradi nezravljenja opeklin roke usoden._NEWLINE_Pred dirko je bilo veliko dogovarjanj tudi med ostalimi dirka\xc4\x8di in lastniki loterijskih listov, \xc5\xa0esterica in Canestrini pa so kljub vsemu delovali znotraj \xc5\xa1portnih pravil, kot tudi zakona. Celo Lurani to poudari. Vsi vpleteni so dobro zaslu\xc5\xbeili in nadaljevali s svojim \xc5\xbeivljenjem. Toda njihovo dru\xc5\xa1tvo je po nekaj mesecih razpadlo, predvsem zaradi smrtnih nesre\xc4\x8d Borzacchinija in Camparija, kot tudi neodobravanja s strani fa\xc5\xa1isti\xc4\x8dne oblasti, ki je potiho delala na\xc4\x8drt, kako prepre\xc4\x8diti tovrstne dogovore v prihodnosti, brez ukinitve dobi\xc4\x8dkonosnega sistema loterije. Pred naslednjo dirko je novi guverner Libije Italo Balbo dolo\xc4\x8dil majhno spremembov v procesu \xc5\xberebanja lastnikov loterijskih listkov, ki sodelujejo v boju za glavno nagrado. Namre\xc4\x8d \xc5\xberebanje je potekalo le pol ure pred \xc5\xa1tartom dirke, ko so bili dirkalniki \xc5\xbee na \xc5\xa1tartni vrsti. Sforzini je bil tar\xc4\x8da \xc5\xa1tevilnih kritik zaradi afere in je bil leta 1936 zamenjan kot predsednik kluba ACT z Ottorinon Giannantoniem. Sforzini se je moral vrniti v Italijo in je bil pozabljen s strani vseh, z izjemo Canestrinija. Po njegovi smrti februarja 1956, je Canestrini, \xc5\xa1e vedno urednik La Gazzetta dello Sport, objavil osmrtnico za svojega prijatelja Sforzinija."